钦定古今图书集成/明伦汇编/官常典/第736卷 > 颜伯玮〈子有为〉 唐子清 黄谦
## 钦定古今图书集成/明伦汇编/官常典/第736卷 > 颜伯玮〈子有为〉 唐子清 黄谦

按《明外史》本传：“伯玮，名瓌，以字行，庐陵人，唐鲁国公
真卿后。建文元年，以贤良征授沛县知县。李景隆屯
德州，沛人终岁挽运，伯玮善规画，得不困。会设丰沛
军民指挥司，乃集民兵五千人，筑七堡为备御。寻调
其兵益山东所存疲弱，不任战。燕兵攻沛，伯玮遣县
丞胡先间行至徐州告急，援不至，遂命其弟玨子有”
为还家侍父，题诗公署壁上，誓必死。燕兵夜入东门，
指挥王显迎降。伯玮冠带升堂，南向拜毕，自经死。有
为不忍去，复还，见父尸，自刎。父旁沛主簿唐子清、典
史黄谦俱被执。燕将欲释子清，子清曰：“愿随颜公地
下。”遂死之。又遣谦往徐州招降，谦不从，亦死。福王时，
赠伯玮太仆少卿，谥忠惠；有为翰林待诏，谥“孝节”，谥
子清羲、节谦、果、义，并赠工部员外郎。